CELEX: 32012R0612
Language: hu
Date: 2012-07-09 00:00:00
Title: A Bizottság 612/2012/EU rendelete ( 2012. július 9. ) a nemzetközi közúti árufuvarozási piachoz való hozzáférés közös szabályairól szóló 1072/2009/EK európai parlamenti és tanácsi rendelet II. és III. mellékletének módosításáról  EGT-vonatkozású szöveg

10.7.2012   
            
            
               HU
            
            
               Az Európai Unió Hivatalos Lapja
            
            
               L 178/5
            
         A BIZOTTSÁG 612/2012/EU RENDELETE
   (2012. július 9.)
   a nemzetközi közúti árufuvarozási piachoz való hozzáférés közös szabályairól szóló 1072/2009/EK európai parlamenti és tanácsi rendelet II. és III. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi közúti árufuvarozási piachoz való hozzáférés közös szabályairól szóló, 2009. október 21-i 1072/2009/EK európai parlamenti és tanácsi rendeletre (1) és különösen annak 4. cikke (4) bekezdésére és 5. cikke (5) bekezdésére,
   mivel:
   
               (1)
            
            
               Az 1072/2009/EK rendelet II. mellékletének bevezető része úgy rendelkezik, hogy a közösségi engedély mintája „pantone világoskék színű”.
            
         
               (2)
            
            
               Az 1072/2009/EK rendelet III. mellékletének bevezető része úgy rendelkezik, hogy a járművezetői engedély mintája „pantone rózsaszín színű”.
            
         
               (3)
            
            
               Az egyöntetűség, valamint az 1072/2009/EK rendelet egységes értelmezésének és alkalmazásának elősegítése érdekében ezeket a színeket pontosabban meg kell határozni.
            
         
               (4)
            
            
               Az e rendeletben előírt intézkedések összhangban vannak az 1072/2009/EK rendelet 15. cikkében említett bizottság véleményével,
            
         ELFOGADTA EZT A RENDELETET:
   1. cikk
   Az 1072/2009/EK rendelet a következőképpen módosul:
   
               1.
            
            
               a II. melléklet negyedik sorában a „Pantone világoskék színű, DIN A4 formátumú cellulózpapír, legalább 100 g/m2” szövegrész helyébe a következő szöveg lép:
               „290-es színkódú pantone világoskék vagy ahhoz a lehető legközelebb álló színű, DIN A4 formátumú cellulózpapír, legalább 100 g/m2”;
            
         
               2.
            
            
               a III. melléklet negyedik sorában a „Pantone rózsaszín színű, DIN A4 formátumú cellulózpapír, legalább 100 g/m2” szövegrész helyébe a következő szöveg lép:
               „182-es színkódú pantone rózsaszín vagy ahhoz a lehető legközelebb álló színű, DIN A4 formátumú cellulózpapír, legalább 100 g/m2”.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 300., 2009.11.14., 72. o.